Diari Oficial de la Generalitat Valenciana


Sumari del DOGV 6561, del 08-07-2011 (2011/7732)

ORDE 1/2011, de 28 de juny, de la Conselleria d'Agricultura, Pesca, Alimentació i Aigua, per la qual es modifica l'Orde de 25 de març de 2009, de la Conselleria d'Agricultura, Pesca i Alimentació, per la qual es regulen les ajudes al sector vitivinícola de la Comunitat Valenciana per a la promoció en mercats de països tercers.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6561

Data del DOGV
:   08-07-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/7732


Data del document
:   28-06-2011

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Ordre

Anàlisi jurídica

 Descriptors 

:   * vi
    * suport econòmic
    * viticultura
    * comercialització
    * legislació
    * ajuda a l'agricultura

ORDE 1/2011, de 28 de juny, de la Conselleria d'Agricultura, Pesca, Alimentació i Aigua, per la qual es modifica l'Orde de 25 de març de 2009, de la Conselleria d'Agricultura, Pesca i Alimentació, per la qual es regulen les ajudes al sector vitivinícola de la Comunitat Valenciana per a la promoció en mercats de països tercers.  
  
 [2011/7732]  
En l'Orde de 25 de març de 2009, de la Conselleria d'Agricultura, Pesca i Alimentació, per la qual es regulen les ajudes al sector vitivinícola de la Comunitat Valenciana per a la promoció en mercats de països tercers (DOCV núm. 5985, de 31.03.2009), es despleguen determinats aspectes de la regulació d'estes ajudes, les quals formen part del programa de suport al sector vitivinícola espanyol regulat per mitjà del Decret 244/2009, de 27 de febrer, per a l'aplicació de les mesures del programa de suport al sector vitivinícola (BOE núm. 51, de 28.02.2009).  
  
El Reial Decret 244/2009, de 27 de febrer, s'ha modificat per mitjà del Reial Decret 461/2011, d'1 d'abril, pel qual es modifiquen el Reial Decret 244/2009, de 27 de febrer, per a l'aplicació de les mesures del programa de suport al sector vitivinícola espanyol, el Reial Decret 1303/2009, de 31 de juliol, sobre declaracions obligatòries en el sector vitivinícola, i el Reial Decret 1244/2008, de 18 de juliol, pel qual es regula el potencial de producció vitícola (BOE núm. 79, de 02.04.2011).  
De les modificacions que conté el Reial Decret 1244/2008, de 18 de juliol, se'n deriva la necessitat d'introduir determinades modificacions en l'articulat de l'Orde de 25 de març de 2009 esmentada adés.  
  
En virtut d'això, i fent ús de les facultats que em conferix l'article 28, lletra e, de la Llei 5/1983, de 30 de desembre, del Consell, en relació amb els articles 9 i 17 de la Llei 38/2003, de 17 de novembre, General de Subvencions, amb l'article 47.11 del Text Refós de la Llei d'Hisenda Pública de la Generalitat Valenciana i amb el Decret 75/2011, de 24 de juny, del Consell, pel qual s'estableix l'estructura orgànica bàsica de la Presidència i de les conselleries de la Generalitat a proposta de la Direcció General d'Empreses Agroalimentàries i Desenvolupament Rural,  
  
  
ORDENE  
  
Article únic  
Modificar l'Orde de 25 de març de 2009, de la Conselleria d'Agricultura, Pesca i Alimentació, per la qual es regulen les ajudes al sector vitivinícola de la Comunitat Valenciana per a la promoció en mercats de països tercers, en els apartats següents:  
1. Es modifica l'apartat 1, lletra e, de l'article 3, «Beneficiaris», que queda redactat de la manera següent:  
«e) Entitats associatives sense ànim de lucre participades per empreses del sector vitivinícola que tinguen entre els seus fins la promoció exterior dels vins.»  
2. Es modifica l'apartat 2 de l'article 5, «Convocatòria, termini i lloc de presentació de sol·licituds», que queda redactat de la manera següent:  
«2. El termini de presentació de les sol·licituds s'establirà en les diferents resolucions de convocatòria que es dicten per a cada exercici. La data de finalització d'este termini sempre serà abans de l'1 de març.»  
3. Es modifica l'apartat 4 de l'article 7, «Tramitació», que queda redactat de la manera següent:  
«4. L'òrgan col·legiat a què es fa referència en l'apartat 3 d'este article elaborarà una llista provisional amb els programes seleccionats prioritzats d'acord amb els criteris establits en l'annex IV del Reial Decret 244/2009, de 27 de febrer, per a l'aplicació de les mesures del programa de suport al sector vitivinícola espanyol (BOE núm. 51, de 28.02.2009), i la remetrà al Ministeri de Medi Ambient i Medi Rural i Marí en format electrònic acompanyada de la documentació dels programes seleccionats, abans de l'1 d'abril de cada any.»  
4. Es modifica la redacció de l'article 8, «Resolució», que queda redactat de la manera següent:  
«Article 8. Resolució  
1. Una vegada aprovada per la Comissió Nacional de Selecció de Programes la llista definitiva de les accions i els programes seleccionats i les condicions establides per a estos, el/la directora/a de l'Agència de Foment i Garantia Agrària resoldrà les sol·licituds corresponents a la Comunitat Valenciana. Es notificaran als beneficiaris, en el termini de 10 dies, comptadors a partir de la data de la resolució, la concessió o denegació de l'ajuda i, si és el cas, la quantia, juntament amb les condicions particulars que ha de complir el beneficiari que s'estimen convenients. En tot cas, el termini màxim per a la resolució i notificació serà de sis mesos, comptadors a partir de l'endemà de la finalització del termini de presentació de sol·licituds.  
2. Les sol·licituds que no es resolguen expressament en els terminis previstos es podran entendre denegades.  
3. En el cas de resolució positiva, els beneficiaris, en el termini dels 15 dies següents de la notificació de la resolució, hauran d'acceptar expressament la subvenció concedida. Si l'interessat no ho fa en el termini esmentat, la resolució dictada perdrà l'eficàcia i se n'acordarà l'arxivament, cosa que es notificarà a l'interessat.   
4. Tot el qui siga beneficiari haurà de justificar la constitució d'una garantia per un import no inferior al 15% de l'import anual del finançament comunitari a l'efecte d'assegurar l'execució correcta del programa. La justificació de la constitució de la garantia ha de constar en l'expedient.   
5. En el cas que es produïsca el desistiment per part d'algun beneficiari la sol·licitud del qual haja sigut objecte de resolució estimatòria, serà procedent la comunicació al Ministeri de Medi Ambient i Medi Rural i Marí abans de l'1 de desembre, a l'efecte de poder disposar dels fons que s'alliberen.   
6. L'exigència principal, d'acord amb l'article 20 del Reglament (CEE) número 2220/85, de la Comissió, de 22 de juliol, pel qual s'establixen les modalitats comunes d'aplicació del règim de garanties per als productes agrícoles, serà l'execució de les mesures estipulades en el compromís, que haurà d'arribar, almenys, al compliment del 75% del pressupost total.  
7. Contra la resolució que es dicte, si s'escau, es podran interposar els recursos pertinents, d'acord amb el que es preveu en la Llei 30/1992, de Règim Jurídic de les Administracions Públiques i del Procediment Administratiu Comú.»  
5. Es modifica la redacció de l'article 11, «Pagaments», que queda redactat de la manera següent:  
«Article 11. Pagaments  
1. L'import definitiu de la subvenció es liquidarà aplicant al cost de l'activitat efectivament realitzada pel beneficiari, d'acord amb la justificació presentada, el percentatge de finançament establit en la resolució de concessió, sense que en cap cas la quantia puga sobrepassar l'import de la resolució esmentada.  
2. Els pagaments parcials o totals de l'ajuda aprovada s'efectuaran una vegada realitzades les activitats subvencionades. El beneficiari haurà d'aportar abans del 15 de novembre de l'exercici corresponent, llevat que es determine un termini distint en la resolució de la concessió de l'ajuda, el compte justificatiu, en el qual cal incloure, sota la responsabilitat del beneficiari, declaració de les activitats realitzades, el seu cost i el desglossament de cada una de les despeses produïdes i els ingressos que han finançat l'activitat, d'acord amb la Llei 38/2003, de 17 de novembre, General de Subvencions, i amb el Text Refós de la Llei d'Hisenda Pública de la Generalitat Valenciana. Amb esta documentació, caldrà aportar a més una memòria explicativa del resultat del programa de qualitat realitzat, amb el contingut suficient per a avaluar-ne el desenvolupament.  
3. Juntament amb el compte justificatiu, caldrà presentar les factures acompanyades dels corresponents justificants de despesa dels pagaments realitzats. A més, caldrà presentar una declaració del beneficiari sobre altres ajudes sol·licitades o concedides per a les mateixes inversions.  
4. En el supòsit de prestació de servicis per empreses de consultoria o assistència tècnica, caldrà afegir-hi dos pressupostos a més del triat en el cas que s'incloguen partides superiors a 12.000 euros; al seu torn, s'haurà de justificar l'elecció quan no recaiga en la proposta econòmica més avantatjosa, tot això d'acord amb el que es preveu en l'article 31 de la Llei 38/2003, de 17 de novembre, General de Subvencions.  
5. Es podran considerar costos indirectes imputables a l'acció subvencionada fins a un límit del 2% dels costos efectius d'execució de les accions promocionals. Estos costos no requeriran justificació addicional i hauran de ser previstos específicament en el pressupost del programa presentat.   
6. La Conselleria d'Agricultura, Pesca i Alimentació podrà sol·licitar al beneficiari informació complementària de l'aportada; inspeccionar directament les instal·lacions per al seguiment de les activitats subvencionades; i també demanar informació a les entitats designades per a l'aplicació de les accions previstes en el reglament de control establit en l'article 4.1.f del Reial Decret 1615/2007. Respecte a la justificació tècnica de les accions, es podran sol·licitar al beneficiari mitjans de prova de la realització de les accions promocionals.»  
  
  
Disposició final  
  
Única. Entrada en vigor  
Esta orde entrarà en vigor l'endemà de la publicació en el Diari Oficial de la Comunitat Valenciana.  
  
València, 28 de juny de 2011  
  
La consellera d'Agricultura, Pesca, Alimentació i Aigua  
MARITINA HERNÁNDEZ MIÑANA